Diari Oficial de la Generalitat Valenciana


Sumari del DOGV 5438, del 29-01-2007 (2007/1056)

DECRET 11/2007, de 26 de gener, del Consell, pel qual se suspén parcialment la vigència del Pla General de Xàbia.
-----------------------------------------------------------------------------------------------------------------

### Dades del document

Número de DOGV
:   5438

Data del DOGV
:   29-01-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/1056


Data del document
:   26-01-2007

Organisme emissor
:   Conselleria de Territori i Habitatge

Tipus de document
:   Decret

Descriptors 

:   * Xàbia
    * pla d'urbanisme

El Pla General d'Ordenació Urbana vigent en el municipi de Xàbia es va aprovar definitivament per la Comissió Provincial d'Urbanisme d'Alacant el 31 de gener de 1990. Després del llarg període d'aplicació d'aquest instrument urbanístic, l'Ajuntament de Xàbia va iniciar les tasques per revisar-lo fet, que va comportar la contractació de l'assistència tècnica per a la redacció del document de revisió del Pla General, mitjançant Resolució 1863/2005, de 7 de novembre.
Així, mitjançant un acord del Ple de l'Ajuntament de Xàbia de 22 de desembre de 2005 es va suspendre les llicències de parcel·lació de terrenys, d'edificació i demolició per a determinades àrees d'aquest municipi.
La suspensió facultativa acordada es va adoptar com a mesura preventiva amb anticipació a la informació pública del Pla General, i a fi d'evitar la construcció d'edificis que pogueren quedar fora d'ordenació obstaculitzant el desenvolupament del planejament futur, la principal finalitat era facilitar l'estudi de reforma del planejament vigent.
Acordada la iniciació del procediment de licitació de l'assistència tècnica per a la revisió del Pla General, el 7 de novembre de 2005, i la suspensió facultativa de llicències en sessions de 22 i 30 de desembre de 2005, respectivament, el dia 3 de gener de 2006 l'empresa Ezquiaga Arquitectura Sociedad y Territorio, SL., va presentar recurs de reposició en relació amb la licitació de l'assistència tècnica de revisió del citat pla i sol·licita la suspensió del procediment per ometre la publicació de la convocatòria en el Diari Oficial de la Unió Europea. Aquesta incidència, juntament amb altres recursos presentats amb posterioritat, ha suposat un llarg retard en la tramitació de l'expedient de contractació de l'assistència tècnica per a la redacció del document de revisió del Pla General.
Cal mencionar que des de la suspensió de llicències en dates 22 i 30 de desembre de 2005 s'han aprovat diversos textos legals (la Llei 16/2005, de 30 de desembre, de la Generalitat, Urbanística Valenciana, i el Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística), als quals el procediment d'elaboració del Pla General ha d'ajustar-se.
Així les coses, es fa impossible, en el període de temps que resta de suspensió de llicències, escometre i finalitzar els tràmits necessaris (redacció del concert previ, informació pública i redacció del Pla General) que permeten la suspensió automàtica de llicències que es produïx en el moment que s'aprove el sotmetiment a informació pública del projecte de revisió del Pla General.
Per aquest motiu, el Ple de l'Ajuntament de Xàbia, en sessió extraordinària de 14 de desembre de 2006, va acordar instar el Consell perquè, mitjançant un decret, suspenguera parcialment la vigència del Pla General fins al sotmetiment a informació pública del document de revisió d'aquest, actualment en tràmit, romanent com a règim urbanístic aplicable en la resta del municipi el Pla General d'Ordenació Urbana aprovat en 1990.
La possibilitat d'efectuar la suspensió que s'insta està recollida expressament en l'article 102 de la Llei 16/2005, de 30 de desembre, de la Generalitat, Urbanística Valenciana, mantenint-se fins a l'entrada en vigor del nou pla en elaboració i com a màxim pel termini de quatre anys, i s'ha d'establir el règim urbanístic aplicable transitòriament en el municipi.
La present mesura és estrictament necessària per a preservar la viabilitat de l'ordenació que ha d'establir el Pla General en tramitació, en la mesura que, ateses les característiques concurrents en un municipi primordialment turístic, el contrari impediria el seu desenvolupament atenent a criteris de racionalitat i sostenibilitat. Amb la present suspensió es pretén aconseguir l'equilibri territorial en una de les zones de major afluència turística, preservant-la de qualsevol vulneració del model territorial. Qualsevol altra solució tindria com a conseqüència la impossibilitat física d'aplicació del model territorial proposat en el nou planejament respectuós amb els principis i criteris regulats en el nou marc normatiu.
Aquesta necessitat de suspensió està justificada, igualment, en l'informe tècnic de l'Ajuntament de Xàbia, de data 23 de gener de 2007, que literalment manifesta:
"La sol·licitud de suspensió de la vigència del planejament en determinades àrees del terme municipal obeïx a la necessitat de possibilitar l'ordenació d'aquestes i la seua posterior execució, evitant que la dinàmica de l'activitat immobiliària dificulte o arribe a impedir la consecució del model territorial que es pretén implantar.
Clar exemple del que s'ha expressat anteriorment és la previsió d'una ronda perimetral en la zona de Duanes -inexistent en el planejament vigent- per a descongestionar el trànsit rodat en aquesta i millorar els accessos a la zona portuària (afectant l'àrea de sòl urbà Mesquides); o la millora del traçat previst en el Pla General vigent per a la ronda nord perimetral del nucli urbà, a través de les àrees de sòl urbà Soberana i Barranc Fondo, a l'efecte de possibilitar la seua execució.
D'altra banda, i atesa la voluntat municipal que el creixement futur del municipi es realitze ordenadament i seqüencialment, seria aconsellable la suspensió del planejament vigent en aquelles àrees de sòl urbanitzable que en l'actualitat no tenen programació aprovada.
Així mateix, i a l'efecte de preservar els valors paisatgístics i mediambientals del territori, hauria d'incloure's la totalitat del sòl no urbanitzable, per a poder dur a terme un estudi més detallat de la seua possible zonificació i regulació d'usos".
L'excepcionalitat d'aquesta mesura aconsella la seua estricta limitació als aspectes mereixedors de protecció, per la qual cosa la suspensió ha de cenyir-se a les zones expressament determinades per l'Ajuntament de Xàbia en l'acord anteriorment referit, perseguint el menor perjudici possible a l'interés particular, aplicant-se, en tota la resta, el vigent Pla General.
Tot això atenent igualment a criteris de minimització de les responsabilitats administratives que resulten exigibles per la present suspensió, responsabilitat que correspon i assumix l'Ajuntament de Xàbia ja que és l'administració responsable de l'elaboració del Pla General que origina el present decret.
Per això, després d'examinar la sol·licitud formulada per l'Ajuntament de Xàbia mitjançant un acord extraordinari del Ple de l'Ajuntament de data 14 de desembre de 2006, per a la suspensió parcial de la vigència del Pla General de Xàbia, acomplits els tràmits procedimentals, a proposta del conseller de Territori i Habitatge i amb la deliberació prèvia del Consell, en la reunió del dia 26 de gener de 2007,
DECRETE
Article 1
Suspendre parcialment la vigència del Pla General de Xàbia aprovat definitivament per la Comissió Provincial d'Urbanisme d'Alacant el 31 de gener de 1990, exclusivament respecte a les àrees delimitades en els annexos d'aquest decret.
Article 2
La suspensió es mantindrà fins al sotmetiment a informació pública del projecte de revisió del Pla General.
Article 3
El règim urbanístic transitori que s'establix durant la suspensió del planejament per a les àrees afectades és el següent:
- Suspensió d'acords de programació i de l'atorgament de llicències de parcel·lació, edificació i demolició.
- Serà admissible la sol·licitud de llicències per a l'execució d'obres de posar tanques, les d'estricta conservació, restauració i rehabilitació d'edificacions existents que no suposen, en cap cas, augment de volum i que no afecten l'estructura i configuració dels immobles.
DISPOSICIÓ FINAL
El present decret entrarà en vigor el dia que es publique en el Diari Oficial de la Comunitat Valenciana.
Valencia, 26 de gener de 2007
El president de la Generalitat
FRANCISCO CAMPS ORTIZ
El conseller de Territori i Habitatge
ESTEBAN GONZÁLEZ PONS
ANNEX I
La representació gràfica queda descrita en els plànols que s'adjuntenANNEX II
UNITATS D'EXECUCIÓ A SÒL URBÀ
Duanes
ADN. 3b
ADN. 4
CVM. 1
CVM. 2b1
CVM. 2b2
Nucli urbà
AJC. 1
AJC. 2
AJC. 4
SÒL NO URBANITZABLE
Especial Protecció
Grau I
Grau II
Grau III
SÒL URBANITZABLE NO PROGRAMAT
Terciari
Pla I
Pla II
Extensiu
Cansalades-Lluca
Cansalades-Ombria
Cansalades 2
Capsades
Llobatera 2
Lluca Tossal Gros
Montgó Barranqueres 2
Montgó Barranqueres 3
Montgó 3
Montgó 4
Rebaldí
Senioles 1
Senioles 2
Valls
Industrial
Catarrojes
SISTEMES GENERALS
Sistema general Port
ÀREES DEL SÒL URBÀ EXTENSIU
Sòl urbà extensiu Mesquida per davall de la cota 40 m, incloent les unitats d'execució.
Sòl urbà extensiu Portitxol-1-Nord, incloent les unitats d'execució.
Sòl urbà extensiu Soberana-Barranc Fondo.
Sòl urbà extensiu Soberana.
ZONES SINGULARS
Situades en unitats d'execució
U.E. MC. 15, parcel·les 54-46-11-50-90-16
U.E. MC. 8 C, parcel·les 2-9-2-5-65-01
Situades en àrees de sòl urbà
C/ Soberana núm. 6-8-10
Zona Costanova-Marina, parcel·les 219, 223, 225, 227, 229, 238, 240, 242, 244, 246, 248, 250 i 331.
Zona Costanova-Ambolo, dotacional privat.
SÒL URBANITZABLE PROGRAMAT
Intensiu
Pou del Moro 2
Saladar 1
Saladar 3
Extensiu
Adsúbia
Alba
Cansalades 3
Cansalades 5
Cansalades 6
Cansalades 7
Cansalades 8
Cansalades 10
Cansalades 11
Cansalades Tossalet 1
Cansalades Tossalet 2
Cansalades Tossalet 3
Cansalades Tossalet 4
Capsades 3
Capsades 5
Capsades 7
Capsades 8
Capsades 11
Capsades 12
Capsades 13
La Falsia
La Guàrdia 2
La Guàrdia 4
Llobatera 1
Lluca 4
Lluca 5
Lluca 6
Lluca 7
Montgó Barranqueres 1
Rafals
Rebaldí
Usos determinats
Ús sanitari i assistencial a l'àrea del recinte urbà del nucli antic de Xàbia